laion/Wikipedia-Exotic huggingface dataset:
יגאל לרנר

יגאל לרנר (נולד ב-1977 בברית המועצות) הוא איש תקשורת וקולנוע ישראלי. לאחר שסיים את לימודי התקשורת במסלול האקדמי המכללה למינהל, החל לעסוק בגופי מדיה, כיוצר, במאי, מרצה ועיתונאי. עבודתו כוללת בין היתר עשרות כתבות, סרטים וסדרות בערוצי הטלוויזיה: ערוץ 8, yes דוקו וערוצים 2 ו-10. במקביל מפרסם לרנר כתבות בעיתונות המשודרת (אולפן שישי - חדשות 2, יומן - הערוץ הראשון, שומר מסך - ערוץ 10) ובעיתונות המודפסת (ידיעות אחרונות, מעריב, פורבס) ובעל טור במגזין טיים אאוט ישראל. בשנת 2006 ביים את הביוגרפיה אודות נתן שרנסקי ששודרה בערוץ הביוגרפיה. בשנת 2008 ביים את הסרט "זעקי ארץ אהובה" המגולל את סיפורו של חבר הכנסת לשעבר יוסף תמיר. לרנר מעורב ביצירה ופיתוח של תוכניות טלוויזיה (שעות אמיתיות, נתיבי אילון, סוגרות חשבון - ערוץ 10) ישר לב, יש לה את זה (ערוץ 2) וסרטים תיעודיים ("דרק רוט - התיק נפתח", "מלחמות השכול" שניהם ביס דוקו). בשנת 2013 ביים מיני סדרה תיעודית בהנחיית מאיר סויסה אודות יפה ירקוני ואת הסרט "מחיר האמונה" המגולל את סיפורה של קהילת היהודיים המשיחיים בישראל. בשנת 2014, התחרה סרטו "גוליאנו" אודות השחקן והיוצר ג'וליאנו מר ז"ל, בפסטיבל הסרטים חיפה. בשנת 2019 הפיק וביים את הסרט "שמיר, בדרכו" שהוקרן בסינמטק ת"א (הבכורה בנוכחות נשיא המדינה מר ראובן ריבלין) ובערוץ 8. בשנת 2020 יצר את פסטיבל הסרטים הבינלאומי בכנרת. בשנת 2015 סיים לימודי MA בחוג לתרבות הקולנוע באוניברסיטת חיפה והקים את האתר babymovie.co.il המציע תיעוד תהליכי הריון ולידה. במקביל לתחומי העשייה, גם מלמד במוסדות אקדמיה שונים בתחומי ניו מדיה, בימוי ותוכן. נשוי באושר ואב לארבעה. יגאל לרנר באתר Add content agency http://www.haifaff.co.il/Movie%20Info.php?id=7797 https://igalsarna.wordpress.com/2014/04/15/מונח-בין-המחנות-גוליאנו-מר-חמיס-מי-רצח/ http://hasviva.co.il/?tag=יגאל-לרנר(הקישור אינו פעיל) http://www.mako.co.il/news-channel2/Friday-Newscast/Article-b206bf10e08ec11004.htm http://news.nana10.co.il/Article/?ArticleID=665313&sid=126 https://web.archive.org/web/20150923215551/http://www.docchallenge.co.il/%D7%A2%D7%95%D7%96-oz/ http://www.mako.co.il/ninemonth-pregnancy/pregnant-talking/Article-2befed1c0183351006.htm הקרנת בכורה "זעקי ארץ אהובה" באתר "הסביבה", 24 בנובמבר 2008 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סוחר הים (משחק מחשב)

סוחר הים הוא משחק מחשב משנת 1989 אשר נוצר על ידי המרכז לטכנולוגיה חינוכית והשתמש במצב תצוגה של CGA (ארבעה צבעים) והרמקול הפנימי של המחשב. המטרה במשחק היא לסחור ברחבי הים התיכון בתקופת זמן מוגבלת של שבוע ובמהלכה לצבור רווחים גבוהים ככל האפשר. לרשות השחקן עומדים שלושה נמלים - בישראל, במצרים ובטורקיה (בגרסה המחודשת זמינים גם נמלים בקפריסין וביוון), בהם הוא יכול לקנות או למכור נחושת, זיתים, וחיטה. המחירים של הסחורות הללו משתנים מיום ליום ומנמל לנמל כך שהשחקן יכול לנצל את הפרשי המחירים. מפעם לפעם השחקן ייתקל במכשולים שונים כגון ספינות פיראטים עוינות וסופות אשר עלולים לגרום לנזקים. המשחק מתריע לפני מזג אוויר סוער במיוחד, אך ההחלטה הסופית נתונה בידי השחקן. סיקור והורדה של המשחק "סוחר הים", באתר "מסע אל העבר" גרסה מחודשת של המשחק "סוחר הים" למכשירי אנדרואיד, בחנות היישומים של חברת גוגל
היער הלאומי סטניסלוס

היער הלאומי סטניסלוס (באנגלית: Stanislaus National Forest) משתרע על פני 3,634.5 קילומטרים רבועים בארבעה מחוזות ברכס סיירה נבדה שבצפון קליפורניה. היער הוקם רשמית ב-22 בפברואר 1897, והוא אחד היערות הלאומיים הוותיקים ביותר בארצות הברית. היער קרוי על שם נהר סטניסלוס. אזור הטבע הבראשיתי אמיגרנט (Emigrant - מהגר) שוכן בתוך גבולות היער. חלקים מאזור הטבע הבראשיתי קרסון-אייסברג, כולל פסגת ההר דרדנלס קון בגובה 2,903 מטרים, ואזור הטבע הבראשיתי מוקלאמן שוכנים גם כן בגבולות היער. רוב היער נמצא במזרח מחוז טולומן, ליד החלק הצפון-מערבי של הפארק הלאומי יוסמיטי, אך חלקים ממנו משתרעים גם על אדמות המחוזות (לפי שטח יער יורד) בדרום אלפין, צפון מריפוסה, ומזרח קאלאבראס. היער מכיל 78 אגמים ו-1,305.2 קילומטרים של נהרות ונחלים. יש בו כ-1,770 קילומטרים של שבילים שאינם מיועדים לכלי רכב, ו-4,601 קילומטרים של דרכים, שמתוכם 302.6 קילומטרים מרוצפים. ביער יש 560 קילומטרים רבועים של יער ראשוני, הכולל מינים אחדים של אורן ואשוח. היער נחשב לאתר תיירות פופולרי בזכות קרבתו לאזור מפרץ סן פרנסיסקו. התצורות הנוף הגעשיות והגרניטיות באזורי הטבע הבראשיתיים נפגמות במקצת על ידי רעיית בקר נרחבת. במים הלבנים של נהר טולומן ונחל צ'רי ניתן לבצע שיט רפטינג וקיאקים. נהרות אחרים הזורמים מהיער הם נהר קלייבי ונהר סטניסלוס, ונהר מרסד לאורך הגבול הדרומי. ביער יש שני אתרי סקי הפועלים ברישיון מיוחד. משרדי הנהלת היער שוכנים בעיר סונורה שבקליפורניה. מדיה וקבצים בנושא היער הלאומי סטניסלוס בוויקישיתוף אתר האינטרנט הרשמי של היער הלאומי סטניסלוס היער הלאומי סטניסלוס, ברשת החברתית אקס (טוויטר)
מנתר

המונח "ג'אמפר" מפנה לכאן. לערך העוסק בסרט בשם זה, ראו ג'אמפר (סרט, 2008). מנתר (באנגלית: Jumper) היא מערכת ארטילריה אוטונומית לזרוע היבשה תוצרת מפעל מלמ של התעשייה האווירית לישראל (IAI) המבוססת על טילי קרקע-קרקע. המערכת, שנחשפה לראשונה ב-2009, מורכבת ממשגר (ממדיו 1.4 מטר לרוחב, 1.4 לאורך ו-2 מטר לגובה) ובו 8 זבילי טילי קרקע-קרקע ויחידת תקשורת בקרה וניהול. המשגר פועל באופן אוטונומי לפי פקודות מיחידת הבקרה, ללא צורך התערבות מפעילים אנושיים. הטילים עצמם הם באורך 180 ס"מ, קוטר 150 מ"מ ומשקל 63 ק"ג. הם מצוידים בהנחיית GPS ומערכת ניווט אינרציאלית, כמו כן הם יכולים להתביית על כתמי לייזר. הטיל מנוהג בידי 4 כנפוני היגוי בזנבו. טווח הטיל כ-50 ק"מ. המערכת מיועדת לשימוש הכוחות המתמרנים בלוחמת היבשה (חיל רגלים, חיל שריון וחיל הנדסה) שצריכים סיוע אש טקטי מדויק. המערכת נועדה להתגבר על הצורך בסיוע חיצוני (מחיל אוויר וחיל תותחנים), דבר שדורש זמן תגובה, זמינות אמצעים ושיתוף פעולה מחי"א והארטילריה, שלא תמיד מתאפשר. המפקד בשטח יוכל לשלוח את פרטי המטרה ונקודות הציון שלה ליחידת הבקרה, והמערכת תשגר אליה טיל מדויק. המערכת נחשבת לזולה יחסית, כאשר מחיר טיל בודד הוא כ-100,000 ש"ח. היא נבחנת על ידי צה"ל. דף הבית של הארטילריה באתר התעשייה האווירית התעשייה האווירית חושפת לראשונה את ה"מנתר" -ארטילריה אוטונומית לכוחות היבשה, באתר התעשייה האווירית (עברית) תע"א חושפת - 'מנתר' - ארטילריה אוטונומית לכוחות היבשה, פורום צבא וביטחון, פרש
טימאיוס מלוקרי

טימאיוֹס מלוקרי (ביוונית: Τίμαιος ὁ Λοκρός, בלטינית: Timaeus Locrus, טימַיאוּס) היה פילוסוף יווני בן המאה החמישית לפנה"ס, המוזכר בדיאלוגים של אפלטון וביצירות מאוחרות יותר. יש הסבורים כי טימאיוס הוא דמות דמיונית שהומצאה על ידי אפלטון. טימאיוס מוזכר לראשונה אצל אפלטון, בדיאלוגים "טימאיוס" ו"קריטיאס" (אנ'), שבהם הוא מתאר את תור הזהב במיתולוגיה היוונית ואת ההמדינה האידיאלית. בדיאלוג הראשון נאמר שמוצאו של טימאיוס מן העיר לוקרי (כיום בנפת רג'ו די קלבריה שבאיטליה). בתגובה לבקשתו של סוקרטס, טימאיוס מדבר בדיאלוגים, בין היתר, על ראשיתו של היקום ועל התבונה האנושית. בדיאלוג "הרפובליקה" מתאר אותו קיקרו כאיש שיח וידיד של אפלטון: "אחרי מותו של סוקרטס, אפלטון נסע למצרים ואחר כך לסיציליה ולאיטליה כדי לחקור ולדרוש בתורת פיתגורס. שם הוא התגורר בחברתם של ארכיטס מטאראנטו ושל טימאיוס מלוקרי." טימאיוס מופיע גם ביצירתו של הביוגרף דיוגנס לארטיוס "חייהם ודעותיהם של פילוסופים מפורסמים". על פי פרוקלוס (המאה ה-5 לספירה) שכתב דברי פרשנות על הדיאלוג "טימאיוס", טימאיוס פיתח את מחשבתו בעקבות האסכולה הפיתגוראית. על פי סימפליקיוס מקיליקיה (המאה ה-6 לספירה), טימאיוס טען כי העולם נברא על ידי אלוהים. אפלטון המדינה מידע על Timaeus, of Locri בקטלוג הספרייה הלאומית
צ'וג'ירו הייאשי

יפן זהו שם יפני; שם המשפחה הוא הייאשי. צ'וג'ירו הייאשי (ביפנית: 林 忠次郎; 15 בספטמבר 1880 – 11 במאי 1940) היה אחד ממפתחי שיטת הריפוי המשלימה רייקי. נחשב לממשיכו של מיקאו אוסואי, מייסד השיטה. הייאשי שימש כרופא בצי הקיסרי היפני. קיבל את דרגת השינפידן (מורה) מאוסואי בשנת 1925. הייאשי אחראי להפיכת הרייקי לשיטה טיפולית היות שבחן אותה מנקודת מבט מעשית של רופא. בשנת 1931 פרש מאגודת הרייקי היפנית בשל חילוקי דעות עם אנשיה. אחת מתלמידותיו, הוואיו טקאטה, המשיכה את דרכו והביאה את שיטת הרייקי למערב. על מותו של הייאשי יש גרסאות סותרות. על פי אחת הגרסאות, הייאשי לא היה מעוניין מסיבות מצפוניות להצטרף למלחמה ובשל כך שלח יד בנפשו על ידי ביצוע חרקירי (חיתוך של הבטן התחתונה). מדיה וקבצים בנושא צ'וג'ירו הייאשי בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בוריס קרלוף

בוריס קרלוף (Boris Karloff) הוא שם הבמה של השחקן הבריטי ויליאם הנרי פראט (באנגלית: William Henry Pratt; ‏23 בנובמבר 1887 – 2 בפברואר 1969), שהיגר לקנדה ובשנות ה-30 הופיע בהוליווד בסדרת סרטים על פי ספרה של מרי שלי, "פרנקנשטיין". סרטים אלו, בהם שיחק את מפלצת האדם שיצר ד"ר פרנקנשטיין מחלקי גופות, הקנו לקרלוף תהילה כשחקן בסרטי אימה. קרלוף, הצעיר מבין תשעה ילדים שנולדו לאדוארד ואליזה פראט, נכשל במכוון בבחינת שירות קונסולרי כדי להמשיך בקריירת משחק. הוא הפליג לקנדה בשנת 1909 ובשנה שלאחר מכן הצטרף ללהקת תיאטרון. קרלוף המשיך לפעול בז'אנר האימה עד סוף הקריירה שלו, אף על פי שקיבל תפקידים אחרים, כולל זה של מר וונג בסדרת בלשים באולפני מונוגרפיה בשנות השלושים והארבעים ושל זה של ראש הודי בסרט "כבוש" של ססיל ב. דה-מיל (1947). באופן טיפוסי יותר, הוא שיחק רופאים ומדענים מטורפים, כמו בסרט יום שישי השחור (1940) וב"בית פרנקנשטיין "(1944). הוא גם זכה להצלחה בימתית נוספת בשנת 1950, כקפטן הוק במחזה המחודש פיטר פן. הפופולריות של סרטי האימה דעכה לאורך שנות הארבעים, וקרלוף החל לעבוד בטלוויזיה כבר בשנת 1949. הוא כיכב אורח בתוכניות אנתולוגיה רבות ואירח כמה מופעים משלו, כולל המותחן הפופולרי (1960-62). בהמשך הוא זכה בפרס גראמי על הקלטת האודיו שלו לסיפור של ד"ר סוס. ב-1947 שיחק בסרט חייו הסודיים של וולטר מיטי לצידו של דני קיי. כאשר ז'אנר האימה החל לצוץ בשנות השישים, הקריירה של קרלוף פרחה שוב. סרטים כמו העורב (1963), קומדיית האימה (1963), ו Die, Monster, Die! (1965) הציגו את קרלוף לדור חדש של מעריצי הקולנוע. אף על פי שהיה חולה וסבל מכאבים בלתי פוסקים, הוא הופיע באופן מכובד ככוכב אימה מזדקן בסרטו הראשון של פיטר בוגדנוביץ, Targets (1968). בכך, כמו ברוב סרטיו, הוכיח קרלוף, עם הקול הרך וההתנהגות העדינה שלו, שהאימה מועברת בצורה היעילה ביותר באמצעות אנדרסטייטמנט. ב-22 בפברואר 2021 הכריז ארכיון וורנר (אנ') ש"אי המתים", סרט אימה בכיכובו של קרלוף משנת 1945, יופץ בפורמט בלו-ריי ב-30 במרץ באותה שנה. זאת, אחרי שהסרט שוחזר מתשליל הניטראט המקורי. "ארכיון וורנר" הוא חטיבה באולפני האחים וורנר, האחראית על שחזור והפצה לצפייה ביתית של סרטים קלאסיים וסרטי פולחן מבית אולפני וורנר. מדיה וקבצים בנושא בוריס קרלוף בוויקישיתוף אתר האינטרנט הרשמי של בוריס קרלוף בוריס קרלוף, במסד הנתונים הקולנועיים IMDb (באנגלית) בוריס קרלוף, באתר AllMovie (באנגלית) בוריס קרלוף, באתר Rotten Tomatoes (באנגלית) בוריס קרלוף, במסד הנתונים הקולנועיים KinoPoisk (ברוסית) בוריס קרלוף, באתר MusicBrainz (באנגלית) בוריס קרלוף, באתר Discogs (באנגלית) בוריס קרלוף, באתר "Find a Grave" (באנגלית) בוריס קרלוף, באתר אנציקלופדיה בריטניקה (באנגלית) ENCYCLOPAEDIA BRITANNICA, Boris Karloff British actor Squires, John (February 22, 2021). Warner Archive Has Restored the Boris Karloff-Starring ‘Isle of the Dead’ for New Blu-ray Release. Bloody Disgusting. Retrieved February 23, 2021 Warner Archive Rolls Along. Warner bros. May 24, 2016. Retrieved February 23, 2021 ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
קיבוץ ג'

קיבוץ ג' של השומר הצעיר הוקם בפברואר 1925 על ידי בוגרי תנועת השומר הצעיר שעלו מרומניה, היו בין מקימי היישובים מעברות וגבעת חיים. בתחילה ישבו מקימי הקיבוץ בתוך מחנה "קיבוץ השומר הצעיר ב'" בנהלל, ולאחר מכן נדדו עם קיבוץ ב' למחנה האוהלים של הקיבוצים בעפולה. ב-1926 עלה קיבוץ ב' על הקרקע והקים את קיבוץ משמר העמק, ואילו חברי קיבוץ ג' נותרו במחנה בעפולה ויצאו לדרכם העצמאית. ב-1927 חבר קיבוץ ג' למשמר העמק ולקיבוצי השומר הצעיר בהרצליה (מקימי מרחביה) ובעין גנים (מקימי עין שמר), ויחד ייסדו את הקיבוץ הארצי השומר הצעיר. בעפולה עסקו החלוצים בבניית העיר ומשנעצרה העבודה במקום הם עברו למחנה באזור ג'ידרו (קריית ים של היום) ועסקו בסלילת כבישים באזור. ב-1928 נדד המחנה לבת גלים שבחיפה וחברי הקיבוץ השתלבו בעבודות הקמת הנמל, עבודות בנחל קישון ובפעילות הפוליטית של מחנה הפועלים בעיר. בשנת 1929 הצטרפו לקיבוץ בוגרי השומר הצעיר מבולגריה ומהונגריה. הכוונה לישב את קיבוץ ג' בתל טורא ממערב לכפר ברוך לא יצאה אל הפועל בגלל מחסור בקרקע. בסוף 1929 חל פילוג בין חברי הקיבוץ על רקע פוליטי. כמחצית מהחברים נותרו נאמנים לדרך הפוליטית של הקיבוץ הארצי וכעבור כמה שנים הקימו את קיבוץ מעברות בעמק חפר. החצי האחר (בראשות יצחק בן אהרון) בחר להצטרף למפלגת מפא"י שהוקמה אז ולאחר גירושם מתנועת השומר הצעיר הם חברו לאנשי אפיקים בהקמת תנועת נצ"ח. לאחר משא ומתן עם יצחק טבנקין התקבל פלג זה של קיבוץ ג' לתנועת הקיבוץ המאוחד, קלט עולים רבים מאוסטריה וצ'כיה, וב-1932 הקים בעמק חפר את קיבוץ גבעת חיים. תולדות השומר הצעיר מילות השיר "רונו נא" והאזנה לו, באתר זמרשת. השיר נכתב עבור קיבוץ ג'. בולגריה, השומר הצעיר, 15 באוקטובר 1929 קבוץ ג', השומר הצעיר, 1 בדצמבר 1929 http://web.nli.org.il/sites/NLI/Hebrew/music/argov/selected_songs/Pages/shir_ronu_na.aspx ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
פלונטר

האם התכוונתם ל... פְּלוֹנְטֶר - קֶשֶר מסובך וקשה להתרה פלונטר (אלבום) – אלבום הבכורה של רמי פורטיס פלונטר (משחק) – משחק חברה הידוע גם בשם 'טוויסטר' פלונטר (סרט) – סרט של דיסני המבוסס על הסיפור רפונזל פלונטר (ספר) – ספר שכתב מנחם בן פלונטר: הסדרה – מבוסס על פלונטר (הסרט) פלונטר (שיר) – סינגל של הלהקה הישראלית התקווה 6 מבוך
טיילור קיטש

טיילור קיטש (באנגלית: Taylor Kitsch; ‏נולד ב־8 באפריל 1981) הוא שחקן ודוגמן קנדי, אשר ידוע בין היתר בזכות תפקידו בתור טימותי "טים" ריגנס בסדרה האמריקאית "אורות ליל שישי" (2006–2011). בנוסף, הוא ידוע בשל תפקידו בסרטים "אקס-מן המקור: וולברין", "באטלשיפ", "ג'ון קרטר", "בלי חוקים", "השורד האחרון", "מתנקש אמריקאי", "רק האמיצים" ו"21 גשרים". קיטש נולד בעיירה קלונה שבקולומביה הבריטית, קנדה. אימו, סוזן גרין, עבדה ברשת האלכוהול הקמעונאית BC Liquor Board בעוד שאביו, דרו קיטש, עבד בבנייה. הוריו נפרדו כשהיה בן שנה, והוא ושני אחיו הגדולים, ברודי ודאמן, גדלו עם אמם בפארק קרוואנים. יש לו גם שתי אחיות למחצה צעירות ממנו מנישואיה השניים של אימו. הוא למד בבית הספר התיכון גלניגל בעיר קוקוויטלם. קיטש החל לשחק הוקי קרח בגיל שלוש, והוא שיחק בליגת ההוקי של קולומביה הבריטית (BCHL), אך עקב פציעה חמורה בברכו נאלץ לפרוש בשנת 2002. בעקבות פציעתו, קיטש למד קורסי תזונה וכלכלה באוניברסיטת לת'ברידג' במשך שנה וגר באותה תקופה עם אחיו. בשנת 2003 החליט קיטש לעזוב את קנדה ולעבור לניו יורק. הוא החל לדגמן בסוכנות הדוגמנות IMG, ובשנת 2004 העביר את מגוריו ללוס אנג'לס שם דגמן עבור חברת "דיזל" וחברת אברקרומבי אנד פיץ', ובמקביל עבד בתור מאמן כושר ותזונאי. בשנת 2004 לוהק קיטש לסדרה "אורות ליל שישי", בה גילם את שחקן הפוטבול טים ריגינס. הסדרה מבוססת על קבוצת הפוטבול "הפנתרים" מהעיר אוסטין שבטקסס. בזכות הסדרה הפך קיטש לשחקן נחשב בהוליווד והוא הוכתר במקום השני בקטגוריה ה"רווק המבוקש ביותר לשנת 2009" של מגזין "פיפל". ב-2006 השתתף בסרטים "ג'ון טאקר מה זה גמור", "נחשים על המטוס" ו"הברית". ב-2008 שיחק ב"גבעת גוספל". ב-2009 שיחק ב"אקס-מן המקור: וולברין". ב-2010 שיחק ב"מועדון הבנג בנג" בשנת 2012 שיחק את התפקיד הראשי בסרט "ג'ון קרטר". בנוסף באותה שנה שיחק בסרטים "באטלשיפ" ו"בלי חוקים". בשנת 2013, הופיע בסרט "השורד האחרון". בשנת 2014 שיחק בסרט "הפיתוי הגדול" וכן שיחק בתפקיד ברוס ניילס בסרט הטלוויזיה "הלב הרגיל". ב-2015 שיחק בעונה השנייה של הסדרה "בלש אמיתי". ב-2016 דיבב את הדמות הראשית בסרט האנימציה "בלינג בלינג". ב-2017 השתתף בסרטים "מתנקש אמריקאי" ו"רק האמיצים". בשנת 2018 שיחק במיני-סדרה האמריקאית "וייקו" אודות המצור בווייקו בתפקיד של מנהיג הכת המשיחי דייוויד כורש. בשנת 2019 שיחק בסרט האקשן "21 גשרים" בכיכובו של צ'דוויק בוזמן. בשנת 2021 שיחק בתפקיד ראשי בסדרה "המובסים" של נטפליקס. אתר האינטרנט הרשמי של טיילור קיטש טיילור קיטש, ברשת החברתית פייסבוק טיילור קיטש, ברשת החברתית אינסטגרם טיילור קיטש, במסד הנתונים הקולנועיים IMDb (באנגלית) טיילור קיטש, באתר "אידיבי", מאגר הידע העברי לקולנוע ישראלי ועולמי טיילור קיטש, באתר AllMovie (באנגלית) טיילור קיטש, באתר Box Office Mojo (באנגלית) טיילור קיטש, במסד הנתונים הקולנועיים KinoPoisk (ברוסית) אלכסיס סולוסקי, ניו יורק טיימס, טיילור קיטש, כוכב "אימפריית הכאב": "רק רציתי להיות שחקן אופי שמקווה לעורר בכם משהו", באתר הארץ, 27 באוגוסט 2023 Critics Choice Awards 2024: All the Winners, TIME, ‏2024-01-15 (באנגלית)
סמל נונאווט

סמלה של נונאווט הוא שלט אצולה הנקרא באופן רשמי "מגן הוד מלכותה, שניתן לנונאווט" ("The Arms of Her Majesty in Right of Nunavut") הסמל ניתן לטריטוריית נונאווט על ידי רומאו לה-בלאן, המושל הכללי של קנדה ב-31 במרץ 1999 - יום אחד לפני יצירת הטריטוריה של נונאווט. הסמל של נונאווט הוא ייחודי בעיצובו, שכן בעיצוב השתתפו מנהיגים, זקני השבט ואומנים אינואיטים. הוגשו למעלה מ-800 הצעות לדגל ולסמל, וכל אלמנט מהסמל נבחר בנפרד. חמש טיוטות הוכנו ומהן נבחרה אחת המשלבת בצורה הטובה ביותר בין הסמלים האינואיטים המסורתיים, ושלטי האבירים המסורתיים. המגן, שצורתו עגולה, שונה מהמקובל, צבוע בכחול וזהב - המסמלים את עושרה של הטריטוריה. האלמנטים המרכזיים במגן הם השמש שאינה שוקעת ("שמש אמצע הלילה") וכוכב הצפון. תחתיהם נמצאת מנורת האבן האינקשוקית הקרויה "קווליק" המסמלת את החום של הבית והקהילה, וכן האינוקשוק - אבן הדרך המסמלת את הטריטוריה והאדמה. מעל המגן מצוי איגלו המסמל את אורח החיים המסורתי, וכן את בית המחוקקים של נונאווט, שמעליו הכתר - המסמל את שלטונה של מלכת קנדה. תומכי המגן הם אייל הצפון (הקאריבו) והחדשן, המסמלים את ההתבססות על אוצרות הטבע הן של היבשה והן של הים. האייל עומד על פרגים ארקטיים, עשבי אש ופרחי אברש והחדשן - לצד קרחונים. המוטו הרשום באותיות אינוקטיטוטיות הוא "נונאווט סאנגיניווט" שמשמעו "נונאווט היא כוחנו" או "האדמה היא כוחנו". דגל וסמל נונאווט באתר ממשלת הטריטוריה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מנסור (מוזיקאי)

מנסור (בפרסית: منصور, נולד ב-28 ביולי 1971) הוא אמן מוזיקה פרסית מודרני מדור חדש של זמרים, של הקהילה האיראנית הגולה, המבוססת בדרום קליפורניה. כיום מנסור מדורג כאחד הזמרים הגדולים של המוזיקה האיראנית, עם קהל מעריצים באפגניסטן, עיראק, טג'יקיסטן, אוזבקיסטן ורוסיה. למרות ההגבלות של ממשלת איראן על מוזיקת פופ, הוא בכל זאת הצליח להעפיל על זמרים אחרים באיראן והצליח להגיע להכרה רחבה בכל רחבי המדינה בקרב גברים ונשים כאחד. השירים שלו מודרניים ומושמעים באירועים וטקסים שונים, כגון משחקי כדורגל, חתונות פרטית ועוד, וזאת בעיקר בזכות האופי התוסס של המוזיקה שלו. בין שיריו המפורסמים: Azadi Farari Divooneh Ghararemoon Yadet Nare מדיה וקבצים בנושא מנסור בוויקישיתוף אתר האינטרנט הרשמי של מנסור מנסור, ברשת החברתית פייסבוק מנסור, ברשת החברתית אקס (טוויטר) מנסור, ברשת החברתית אינסטגרם מנסור, סרטונים בערוץ היוטיוב מנסור, באתר פינטרסט מנסור, באתר אפל מיוזיק (באנגלית) מנסור, באתר ספוטיפיי מנסור, באתר סאונדקלאוד (באנגלית) מנסור, באתר MusicBrainz (באנגלית) מנסור, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנסור (מוזיקאי)".
פרנס (פירושונים)

האם התכוונתם ל... פַּרְנָס – דמות של מנהיג אזרחי בקהילה היהודית פּוֹרְט-אוֹ-פְּרָנְס – בירת האיטי, והעיר הגדולה ביותר בה פראנס (אונייה) – אוניית נוסעים צרפתית פרנס היום – כינוי שנעשה בו שימוש בשיח הדתי-חרדי, לתורם בעבור החזקת ישיבה או בית מדרש, שנדב את הוצאות המקום, ליום אחד בשנה. צרפת אִיל-דֶה-פְרָאנְס – מחבלי צרפת פוֹר-דֶה-פְרָאנְס – בירת האי מרטיניק, מחוז צרפתי שמעבר לים סְטָאד דֶה פְרָאנְס – האצטדיון הלאומי של צרפת, הממוקם בפרוור מצפון לפריז קוֹלֶז' דֶה פְרָאנְס – מוסד מחקר בפריז טוּר דֶה פְרָאנְס – מרוץ אופניים יוקרתי המתקיים מדי חודש יולי בצרפת אישים פְּיֵיר מֶנְדֶס פְרָאנְס – ראש ממשלת צרפת בשנים 1954–1955 ססיל מצרפת (ססיל דה פְרָאנְס) – נסיכה צרפתייה שחייתה במאה ה-12, בתו של פיליפ הראשון, מלך צרפת ססיל דה פְרָאנְס – שחקנית פרנקופונית ילידת בלגיה מארי דה פְרָנְס (מארי מצרפת) – משוררת צרפתייה קדומה אנטול פְרָאנְס – שם העט של הסופר הצרפתי חתן פרס נובל אנטול פרנסואה תיבּוֹ דייוויד פרנס (Parnas) – חלוץ בתחום הנדסת תוכנה, ומפתח תפיסת העיצוב המודולרי יצחק פרנס – היה מהאבות המייסדים של מדעי המוח בישראל ופרופסור באוניברסיטה העברית שמעון פַּרְנָס – עורך ומגיש תוכניות מוזיקה בקול ישראל ובטלוויזיה הישראלית שרון פרנס – שחקן ודוגמן ישראלי אישים ששמם הפרטי הוא פרנס אישים ששמם הפרטי הוא פראנס פרנסיס פרנסואה
דן מורי

דן מורי (במקור: דין מורי; נולד ב-8 בנובמבר 1988) הוא כדורגלן ישראלי שמשחק בעמדת הבלם בקבוצת בית"ר רמת גן. את מרבית הקריירה עשה מורי בקבוצת בני יהודה תל אביב, עימה זכה גם בגביע המדינה. לזכותו שבע הופעות במדי נבחרת ישראל. מורי החל לשחק כדורגל בקבוצת הילדים של מכבי תל אביב, ובגיל 13 עבר למחלקת הנוער של בני יהודה תל אביב. ב-13 בפברואר 2007 ערך את הופעת הבכורה שלו בקבוצה הבוגרת של המועדון, במשחק מול מ.ס. אשדוד במסגרת גביע הטוטו. לקראת סיום עונת 2006/2007 הוא שיחק לראשונה בליגת העל, כשפתח בהרכב בהפסד 0–2 למכבי חיפה. בעונת 2007/2008 המשיך לשחק בקבוצת הנוער ושותף במשחקי גביע הטוטו של הקבוצה הבוגרת. בתחילת עונת 2008/2009, בעקבות העיכוב בהרשמתו של הקולומביאני איבן גארידו, שיחק מורי במשחק הקבוצה הבוגרת נגד מכבי תל אביב, ועד מהרה הפך לשחקן קבוע בהרכב הפותח. מורי כבש שני שערים בכל המסגרות בעונה זו, והיה שותף להצלחתה של בני יהודה שסיימה במקום החמישי והעפילה למוקדמות הליגה האירופית. באוגוסט 2012 חתם מורי לשלוש שנים בקבוצת ויטסה ארנהם מליגת העל ההולנדית. ב-26 בינואר 2014 כבש את שער הבכורה שלו בהולנד, במשחק מול ניימכן. באוגוסט 2015 סיים את חוזהו ועזב את המועדון. ב-24 באוקטובר 2015 חזר לקבוצת נעוריו, בני יהודה תל אביב, וחתם בה עד תום עונת 2015/2016, בה ערך 20 הופעות וכבש שער אחד. ב-13 ביוני 2016 חתם לשלוש עונות בבית"ר ירושלים. ב-30 ביוני 2016 הוא ערך את הופעת הבכורה שלו במועדון, בתיקו 0–0 נגד סלובודה טוזלה במסגרת מוקדמות הליגה האירופית. בליגה ערך 29 הופעות בעונת 2016/2017, וב-10 באוגוסט 2017 הודיעה בית"ר ירושלים על שחרורו של מורי מהקבוצה. ב-23 באוגוסט 2017 חזר שוב לבני יהודה וחתם לשנתיים במועדון. בעונת 2017/2018 כבש שער אחד ב-24 הופעות, והיה שותף להעפלתה של הקבוצה לפלייאוף העליון. בעונת 2018/2019 ערך 31 הופעות בליגת העל, העפיל עם הקבוצה שוב לפלייאוף העליון וזכה עמה בגביע המדינה, לאחר ששיחק 120 דקות במשחק הגמר מול מכבי נתניה. ב-26 ביוני 2019 חתם על חוזה לשנתיים נוספות בבני יהודה, עם אופציה לשנה נוספת. בסיום עונת 2020/2021 נשר עם בני יהודה תל אביב לליגה הלאומית. ב-27 בדצמבר 2022 הודיע על פרישה ממשחק פעיל, אולם באותו השבוע הצטרף לבית"ר רמת גן מליגה ב'. בנובמבר 2008 ערך מורי את הופעת הבכורה שלו בנבחרת הצעירה של ישראל. הוא זומן מספר פעמים לסגל הנבחרת הלאומית של ישראל, ולבסוף ערך את הופעת הבכורה שלו במשחק מול צפון אירלנד באוגוסט 2009. במהלך מוקדמות מונדיאל 2014 הוא שותף כשחקן הרכב בשלושה משחקים. ביולי 2011, לאחר פגישה עם הרב חיים קניבסקי, שינה את שמו הפרטי מדין לדן, משום שדין מסמל משפט ביהדות. בני יהודה תל אביב גביע המדינה: 2018/2019 מדיה וקבצים בנושא דן מורי בוויקישיתוף דן מורי, באתר ההתאחדות לכדורגל בישראל דן מורי, באתר Transfermarkt דן מורי, באתר Soccerway דן מורי, באתר National Football Teams דן מורי, באתר FootballDatabase.eu נחום דידי, מורי ורבי: קבלו את דין מורי, הלהיט החדש של בני יהודה, באתר nrg‏, 27 בספטמבר 2008 דנה בהט, ‏מורי חתם ל-3 שנים בוויטסה ההולנדית: זה חלום, באתר ONE‏, 22 באוגוסט 2012 תומר לוי, ‏נשאר כתום: מורי חתם לשנתיים בבני יהודה, באתר ערוץ הספורט, 26 ביוני 2019 דן מורי פרש מכדורגל: "מודה על שניתנה לי הזכות, נתראה בדרכים אחרות", באתר ynet, 27 בדצמבר 2022 יונתן גינזבורג, ‏על איזו פרישה הוא מדבר? מורי שחקן בית"ר ר"ג, באתר ONE‏, 30 בדצמבר 2022 אין דין, יש דן: מורי שינה את שמו בעצת הרב, באתר ‏מאקו‏, 6 ביולי 2011